**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2644-2/16**

**Podgorica, 13.12.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br.16/100189 od 10.10.2016. godine, izjavljene zbog povrede pravila postupka-nedonošenja rješenja Demokratske partije socijalista Crne Gore, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 05.12.2016. godine, donio:

**R J E Š E NJ E**

Žalba se usvaja.

Nalaže se Demokratskoj partiji socijalista Crne Gore da donese rješenje po zahtjevu za slobodan pristup informacijama NVO Mans br.16/100189 od 22.09.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Demokratske partije socijalista Crne Gore, podnosilac zahtjeva za pristup informaciji je uložio žalbu. U žalbi se navodi da su dana 22.09.2016. godine podnijeli zahtjev za pristup informacijama i to kopije: kopije dokumenata koji sadrže potvrde o uplati novčane donacije od sljedećih lica: Nemeša Omerhodžića, Nikole Gegaja, Obrada Stanišića, Radivoja Nikčevića, Radosava Aleksića, Rajka Radonjića, Ranka Jovovića, Ranka Raičevića, Refika Bojadžića, Sanje Lješković, Veljka Zarubice, Veselinke Miljanić, Zorana Jelića i Radoice Radulovića. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 21.11.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br.07-42-7256-1/16 od 21.11.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ je aktom br. 06-1269 od 29.11.2016.godine dostavio izjašnjenje u kome navode da nijesu mogli postupiti po predmetnom zahtjevu jer nijesu u posjedu traženih informacija. U daljem se navodi da u Službi računovodstva DPS postoje izvodi iz banke koji potvrđuju sve uplate, a isti podaci su dostavljeni Agenciji za antikorupciju, saglasno Zakonu o finansiranju političkih subjekata i izbornih kampanja.

U konkretnom predmetu, Demokratska partija socijalista Crne Gore nije donijela rješenje po osnovu podnijetog zahtjeva za slobodan pristup informacijama NVO Mans br.16/100189 od 22.09.2016 u zakonskom roku. Demokratska partija socijalista Crne Gore je prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

 **Predsjednik, Muhamed Gjokaj**